Η σχέση μεταξύ σπίλου Sutton και Μελανώματος σε ενήλικες ασθενείς: μια ανασκόπηση της βιβλιογραφίας
Creators: name: Χρυσοχέρης, Βασίλειος Στυλιανού
Publisher: name: Aristotle University of Thessaloniki
Year: 2025
Subjects: Σπίλος Sutton
Μελάνωμα δέρματος
Παράγοντας κινδύνου
Sutton nevus
Cutaneous melanoma
Risk factor

description: Ο σπίλος του Sutton, γνωστός ως σπίλος που περιβάλλεται από μια άλω αποχρωματισμένου δέρματος, θεωρείται μια καλοήθης δερματολογική οντότητα, υποδηλώνοντας ένα μηχανισμό που διαμεσολαβείται από κύτταρα του ανοσολογικού συστήματος και η εμφάνιση του δεν εμπνέει ιδιαίτερη ανησυχία όταν εμφανίζεται στην παιδική ηλικία. Εκτός της συσχέτισης του με αυτοάνοσα νοσήματα όπως η λεύκη, σε ορισμένες περιπτώσεις αποτελεί διαγνωστική πρόκληση καθώς δερματοσκοπικά και ιστολογικά δύναται να μιμηθεί άτυπες ή κακοήθεις νοσολογικές οντότητες, με τη σχέση με το μελάνωμα δέρματος να αποτελεί αντικείμενο κλινικής και επιστημονικής έρευνας στους ενήλικες. Σκοπός της παρούσας εργασίας ήταν η αναζήτηση της σχετικής βιβλιογραφίας για την κατανόηση και διερεύνηση της πιθανής σχέσης του σπίλου του Sutton και του μελανώματος σε ενήλικες ασθενείς. Για το σκοπό αυτό, πραγματοποιήθηκε ανασκόπηση με χρήση της ηλεκτρονικής βάσης δεδομένων PubMed με ειδικές λέξεις-κλειδιά και λαμβάνοντας υπόψη όλους τους ερευνητικούς σχεδιασμούς μελετών, χωρίς περιορισμό ως προς τη γλώσσα και προέλευση δημοσίευσης, ή τα έτη διεξαγωγής. Αρχικά παρουσιάζονται δεδομένα σχετικά με την επιδημιολογία και διαχρονικές τάσεις του δερματικού μελανώματος καθώς επίσης και οι κυριότεροι παράγοντες κινδύνου ανάπτυξης του. Περιγράφεται στη συνέχεια η τρέχουσα γνώση σχετικά με τα κλινικά, δερματοσκοπικά και ιστολογικά χαρακτηριστικά του σπίλου Sutton, τις νοσολογικές οντότητες με τις οποίες συσχετίζεται, το ρόλο της ανοσολογικής απόκρισης και στοιχεία από την παρουσίαση περιπτώσεων για τη συσχέτιση του με το μελάνωμα του δέρματος. Εκτός από την ιδιαίτερη σημασία της διάκρισης μεταξύ της υποστροφής γύρω από μια μελανοκυτταρική βλάβη, όπως αυτή που παρατηρείται στο σπίλο Sutton (halo phenomenon), και της υποστροφής που δύναται να εμφανιστεί στο μελάνωμα, είναι σημαντική η διερεύνηση του σπίλου αυτού ως παράγοντα κινδύνου για το μελάνωμα είτε εντός της μελανοκυτταρικής βλάβης είτε σε κοντινές ή απομακρυσμένες περιοχές από αυτόν. Σύμφωνα με τα αποτελέσματα μιας πρόσφατης, πολυκεντρικής αναδρομικής μελέτης, η εμφάνιση ενός σπίλου Sutton στην ενήλικο ζωή φάνηκε να σχετίζεται με 1% κίνδυνο ανάπτυξης πρωτοπαθούς δερματικού μελανώματος ανά έτος μετά τη διάγνωση του σπίλου, ένα σχετικό κίνδυνο αντίστοιχο του κινδύνου που παρατηρείται σε περιπτώσεις συνδρόμου άτυπων σπίλων και παρουσίας ατομικού/οικογενειακού ιστορικού μελανώματος. Επιπροσθέτως, η εμφάνιση υπόχρωμων αλλοιώσεων σε ασθενείς με μελάνωμα μπορεί να θεωρηθεί ως μια διακριτή κλινική οντότητα, και αφορά ασθενείς που χαρακτηρίζονται από μια αυξημένη συχνότητα εμφάνισης αυτοάνοσων διεργασιών σε συνδυασμό με μια ευνοϊκότερη πρόγνωση. Αναφορές υπάρχουν σχετικά με την εμφάνιση σπίλου Sutton επαγώμενη από ανοσοθεραπεία σε ασθενείς με μεταστατικό μελάνωμα με την ενεργοποίηση μιας ανοσολογικής απόκρισης έναντι αντιγόνων που μοιράζονται τα μελανοκύτταρα με τα καρκινικά κύτταρα του μελανώματος. Παρά το γεγονός ότι τα στοιχεία στη βιβλιογραφία για την πιθανή συσχέτιση μεταξύ σπίλου Sutton και μελανώματος είναι περιορισμένα, οι περισσότερες αναφορές συστήνουν τη διενέργεια ενός εκτεταμένου κλινικού ελέγχου σε ενήλικες με νεοεμφανιζόμενο και μονήρη σπίλο του Sutton συμπεριλαμβανομένης της εξέτασης του δέρματος και των βλεννογόνων σε συνδυασμό με την αξιοποίηση μη επεμβατικών διαγνωστικών μεθόδων όπως η δερματοσκόπηση και συνεστιακή μικροσκοπία.
description: Sutton’s nevus (halo nevus), also known as a nevus surrounded by an area of depigmentation that resembles a halo, is a benign entity developed as a T-cell-mediated immune response to the antigens of the nevus cells and is thought to be of little concern in children. It is seen in association with autoimmune diseases, such as vitiligo, and in some cases constitutes a diagnostic challenge as it may mimic atypical or malignant disease entities dermoscopically and histologically. In the literature, the association between Sutton’s nevus and melanoma in adults is a subject of clinical and scientific research. The aim of the present study was to search literature compiling information to investigate the possible relationship between Sutton's nevus and melanoma in the adult population. For this purpose, a review was performed using the PubMed online database using specific keywords and considering all study designs, without restriction in terms of language, origin or years of publication. First, the epidemiology and temporal trends of cutaneous melanoma as well as its major risk factors are presented. Current knowledge on the clinical, dermoscopic and histological features of Sutton's nevus, associated health outcomes, the role of immune response and evidence on its association with melanoma of the skin is subsequently described. It is of great importance to distinguish between the regression seen around a melanocytic lesion in the case of Sutton’s nevus and that seen in melanoma. In adults, a new-onset Sutton’s nevus as an indicator of melanoma should be explored- either within the halo nevus or at distant cutaneous or non-cutaneous sites. Based on the results of a recent, multicenter retrospective study, the appearance of a Sutton nevus in adult life appeared to be associated with a 1% risk of developing primary cutaneous melanoma per year after the nevus diagnosis, a relative risk similar to that observed in cases of atypical nevus syndrome and personal or family melanoma history. In addition, depigmentation of lesions in melanoma patients can be considered as a distinct clinical entity, associated with other autoimmune conditions and a more favorable prognosis. Sutton nevus induced by immunotherapy in patients with metastatic melanoma has been reported and an activation of an immune response against antigens shared by melanocytes with melanoma cancer cells is described. Although the evidence on the possible association between Sutton's nevus and melanoma is limited in the literature, it is recommended performing an extensive melanoma screening in adults with new-onset Sutton's nevus including examination of the skin, oral, nasal and genital mucosa combined with the use of non-invasive diagnostic methods such as dermoscopy and reflectance confocal microscopy.